Ish agjentja e CIA-s, Valleri Plejm dëshmon para një komisioni të kongresit amerikan
"Zyrtarët amerikanë abuzuan në mënyrë të papërgjegjshme me emrin dhe identitetin tim si agjente e CIA-s"
Gruaja në qendër të skandalit të CIA-s, thotë se emri dhe identiteti i saj u abuzua në mënyrë të papërgjegjshme nga zyrtarë të lartë të Shtëpisë së Bardhë. Ish agjentja e CIA-s Valerie Plame i bëri akuzat dje para komisionit të Dhomës së Përfaqësuesve. Deri më tani, ajo pat qendruar në heshtje, afro katër vjet pas zbulimit të identitetit të saj, menjëherë pas situatës së ndezuar politike pas pushtimit të Irakut. Ajo ishte agjentja e CIA-s, identiteti i së cilës thuhet se u bë publik qëllimisht nga zyrtarë në kreun e shtetit. Valerie Plame Wilson nuk doli në publik për afro katër vjet, ndërkohë që zhvilloheshin hetime federale dhe debate rreth karrierës së saj. Vetëm pasi demokratët morën kongresin ajo theu heshtjen. E vërteta, i tha ajo komisionit është se kishte qenë agjente: Një prokuror federal mësoi se së paku tre zyrtarë të Shtëpisë së Bardhë kishin nxjerrë emrin e saj tek gazetarët në verën e vitit 2003. Kritikët thonë se synimi ishte diskreditimi i burrit të saj, ambasadorit Joseph Wilson. Ai ishte dërguar në Niger nga CIA për të zbuluar nëse Iraku kishte blerë materiale bërthamore atje...një akuzë, të cilën administrata e përdori si shkak për luftën në Irak. Më pas, Wilson publikoi një artikull që akuzonte administratën e presidentit Bush se nuk ishte treguar e drejtë me popullin amerikan. Zbulimi më pas i identitetit të saj nga administrata e presidentit Bush çoi në publikimin e emrit të saj në shtyp: Kjo i dha fund karrierës së saj. Ndërkohë që disa përkrahës të administratës nuk treguan rëndësi për çështjen duke thënë se nuk kishte ndonjë të keqe, Plame e bëri të qartë se kush fshihej pas kësaj: Askush nuk është akuzuar për zbulimin e identitetit të saj. Por këshillitari më i lartë politik i presidentit Bush, Karl Rove, e nxori identitetin e saj tek gazetarët. Dhe një nga zyrtarët më të lartë të zëvendës presidentit, Lewis Libby, u gjet fajtor kohët e fundit se i kishte gënjyer prokurorët federalë për rolin e tij në këtë çështje: Shumcia e republikanëve në komision mungonin...meqenëse nuk ishte ditë seancash në Kongres. Por ligjvënësi nga Virginia Tom Davis mori pjesë. Ai tha se dukej se zyrtarë të Shtëpisë së Bardhë nuk e dinin se Wilson ishte agjence e fshehtë: . Nga ana tjetër, demokratët shprehën indinjatën e tyre lidhur me skandalin. Kryetari i komisionit, Henry Waxman tha se Kongresi nuk mund të japë ndëshkime penale. Por detyra e Kongresit është të gjejë se çfarë u bë gabim dhe të kërkojë mbajtjen e pergjegjësive. //rd//